ועדת הכספים, כנסת 23, פרוטוקול מספר 225, 2020-12-30 10:00

ינון אזולאי: בוקר טוב.

ינון אזולאי: אני פותח את ישיבת ועדת הכספים.

ינון אזולאי: על סדר-היום: הצעת צו לעידוד השקעות הון (קביעת תחומי אזורים מיוחדים לעניין מפעלי תיירות), התשפ"א-2020.

ינון אזולאי: מי מקריא?

שרון מאיר: בוקר טוב.

שרון מאיר: אני מהלשכה המשפטית, משרד התיירות.

שרון מאיר: מנהלת השקעות בתיירות הוקמה ב-1.1.2010.

שרון מאיר: היא הועברה ממשרד הכלכלה אלינו.

שרון מאיר: בזמנו זה היה במשרד התמ"ת.

שרון מאיר: על-מנת לאשר תוכניות תיירותיות במסגרת החוק צריך לקבוע מפה והמפה נקבעת במסגרת צו עידוד.

שרון מאיר: צו עידוד האחרון הותקן בשנת 2016 ובעצם הוא קבע שבתי מלון יוקמו בכל אזורי הארץ למעט הרצליה ותל-אביב.

שרון מאיר: אטרקציות נשארו בעצם באותה מפה שהיתה לפני 2016.

שרון מאיר: בעצם לא היה רלוונטי לפזר אותם בכל הארץ אלא במקומות בעיקר בפריפריה כדי שאנשים יגיעו לפריפריה.

שרון מאיר: אין צורך ליצור אטרקציה במרכז.

שלומית ארליך: במה זה שונה מהתיירות?

שלומית ארליך: למה בתיירות כן יש?

שרון מאיר: מלונאות היא הכרחית גם באזור קרוב לשדה התעופה, גם קרוב לים.

שרון מאיר: יש מקומות שלא צריך את האטרקציות כי המקום עצמו הוא האטרקציה עצמה.

שרון מאיר: יש מקומות שזה בעיקר בפריפריה שאנחנו רוצים לעודד אנשים להגיע לשם.

שרון מאיר: כדי לעודד אנשים להגיע לשם צריכים לראות לא רק מלונאות אלא גם אטרקציות.

שרון מאיר: לכן בעצם יש הבדל בין מפת האטרקציות לבין מפת המלונאות.

ינון אזולאי: אבל רוב המקומות שיש בהם אטרקציות זה דווקא בפריפריות.

ינון אזולאי: אתם לא צריכים להחריג את זה כי גם ככה במקומות האלה אין.

שרון מאיר: לא החרגנו.

שרון מאיר: להיפך, קבענו ששם יהיה למעט מקומות שאין צורך.

ינון אזולאי: תני לי דוגמה.

ינון אזולאי: אני מבין שאת תל-אביב והרצליה החרגתם גם מבחינת מלונאות.

ינון אזולאי: איזה מקומות החרגתם באטרקציות?

שרון מאיר: אני אגיד לך משהו לגבי אטרקציות.

שרון מאיר: משנת 2014 או 2015 לא יצאנו בנוהל אטרקציות כי עיקר התקציבים שלנו הולכים למלונאות.

שרון מאיר: זאת אומרת, שהמפה הזאת בעצם לא היתה ישימה הרבה מאוד שנים.

שרון מאיר: אבל אם אנחנו מסתכלים פה על ההגדרות של המפה, בעיקר מה שאומר הצו זה פריפריה ולא ערים מרכזיות, ששם אנחנו נותנים במידה ויצא נוהל, למרות ששנים רבות לא יצא נוהל.

שלומית ארליך: למה לא יצא שנים רבות?

שרון מאיר: אם אני לא טועה, ב-2014 היתה ועדה שקבעה שיש יוקר מסוים במחירי הנופש בישראל.

שרון מאיר: אחת מהמסקנות שלה היה שאין מספיק היצע של חדרי מלון.

שרון מאיר: כדי לנתב את כל הכסף לבתי מלון בעצם יצאנו רק בחוזרים של הקמה, השבה והסבה של בתי מלון.

שרון מאיר: באמת מ-2016 עד עכשיו למעלה מ-12,000 חדרי מלון קמו בזכות אותם מענקים שניתבנו לשם.

שרון מאיר: אטרקציות יכולות לקום גם בכוחות עצמן.

שרון מאיר: זה לא כספים גדולים כמו בהקמת מלון.

שרון מאיר: להקים מלון זה קשה.

שרון מאיר: זה לא כמו להקים בית דירות.

שרון מאיר: בית דירות אתה יכול למכור על הנייר ובית מלון עד שהוא לא נפתח אין הכנסות למי שיוזם.

שרון מאיר: לכן הוא צריך כספים גדולים והמדינה צריכה לנתב בעיקר את הכספים לשם.

ינון אזולאי: הסיוע הזה הוא רק להקמה?

שרון מאיר: להקמה, להשבה ולהסבה.

שרון מאיר: זאת אומרת, שאם יש בית מלון שנסגר לפני כמה שנים ורוצים להשיב אותו לתפקוד מלונאי, אז גם אנחנו מאפשרים.

שרון מאיר: או, הסבה, שזה מתקנים כמו משרדים או מתקנים תעשייתיים שרוצים להסב אותם למלונאות ואנחנו גם מאפשרים את זה.

ינון אזולאי: שרת התיירות אורית פרקש הכהן בזום.

ינון אזולאי: שלום וברכה כבוד השרה.

אורית פרקש הכהן: שלום לכולם.

אורית פרקש הכהן: אני שמחה להיות בדיון החשוב הזה.

אורית פרקש הכהן: תודה לך ותודה לחברי הכנסת שמשתתפים בדיון.

אורית פרקש הכהן: תודה שהסכמתם להעלות את הנושא במהירות.

אורית פרקש הכהן: זה צו מטעמי ובהסכמת שר האוצר.

ינון אזולאי: התודות ליושב-ראש הרב גפני.

אורית פרקש הכהן: הארכת צו לעידוד השקעות הון בנושא המלונות.

אורית פרקש הכהן: זהו צו שבעצם פקע בסוף דצמבר 2019 וגיליתי שמאז הוא לא חודש.

אורית פרקש הכהן: כמו שהוסבר כאן לפני על-ידי הגורמים המקצועיים, השקעות בבתי מלון הן השקעות מאתגרות ותחום מאתגר שבהן אתה לא באמת מוכר דירות ואנשים ויזמים במדינת ישראל יקבלו את הכסף רק לאחר כל ההשקעה והבנייה המאוד ארוכת שנים ורבת הבירוקרטיה.

אורית פרקש הכהן: רק כדי לסבר את האוזן.

אורית פרקש הכהן: לפני תקופת הקורונה והמשבר הכלכלי מדינת ישראל היתה במצב שבו היה חוסר בהיצע של חדרי הארחה וחדרי בתי מלון.

אורית פרקש הכהן: אם אתם זוכרים, לפני הקורונה, שנת 2019 היתה שנת שיא בכניסת תיירים למדינת ישראל, בתקופת חברי יריב לוין כשר התיירות.

אורית פרקש הכהן: אני צופה שגם עם הסכמי השלום עם האמירויות ומדינות נוספות ובכלל עם הרצון של אנשים לצאת ולהתאוורר אחרי הקורונה, אנחנו חייבים לנצל את התקופה הזאת ולחדש כל יוזמה שיכולה להניע את הכלכלה ולהניע יוזמות לבניית מלונות חדשים במדינת ישראל.

אורית פרקש הכהן: מדובר כאן בנושא שהוא לא רק ענף התיירות אלא הוא רלוונטי לכלכלה כולה במדינת ישראל .

אורית פרקש הכהן: ההכנסות לכלכלת ישראל מענף המלונאות במדינת ישראל עומד על עשרות מיליארד שקלים במישרין ובעקיפין.

אורית פרקש הכהן: מדובר על העסקה של אלפי עובדים במדינת ישראל במעטפת הרחבה של שירותי אירוח במדינת ישראל.

אורית פרקש הכהן: אני רואה חשיבות מאוד גדול.

אורית פרקש הכהן: מדובר כאן באיזה צו שהוא כמו תשתית של מפה שממפה אזורים במדינת ישראל.

אורית פרקש הכהן: כל מלון וכל יזם שרוצים לבנות חדרי הארחה, אנחנו רוצים לתמוך ולעזור.

אורית פרקש הכהן: בכוונה לא נכללים שם אזורים יותר חזקים מבחינה נדל"נית, שבהם הכלכלה והביקושים עושים את שלהם, כמו הרצליה ותל-אביב.

אורית פרקש הכהן: יש כאן אזורים יותר מוחלשים.

אורית פרקש הכהן: אני מבקשת לומר כמה מילים בנושא האטרקציות, בנושא עבודה שאני מקיימת בימים אלה עם שר הבריאות.

אורית פרקש הכהן: אשמח לנצל את הבמה הזאת ולדבר גם על הנושא הזה ולומר שבימים האלה אנחנו מקיימים דיונים ממש אינטנסיביים של צוות בין משרד התיירות למשרד הבריאות, עם פרופסור גרוטו ועוד בכירים של משרד הבריאות, כולל שרון אלרעי.

אורית פרקש הכהן: אחד הנושאים המשמעותיים שעומדים שם על הפרק, מעבר לתוכנית יציאה כולל לענף התיירות שתהיה מוכנה מראש ליום שאחרי החיסונים, שתכלול מלונות שאינם באיים ירוקים, מלונות שבאיים הירוקים, כמובן לינה כפרית אבל גם התשתית התיירות במדינת ישראל כמו מסעדות ואטרקציות.

אורית פרקש הכהן: בעצם בסגרים הקודמים גיליתי שהיתה הרבה מאוד שרירותיות וחוסר היגיון בהתייחסות לאטרקציות במדינת ישראל.

אורית פרקש הכהן: למשל, מצדה פתוחה אבל עין הנקרא סגור.

אורית פרקש הכהן: חמת גדר סגורה ואנחנו יודעים שכל שמורות הטבע פתוחות.

ינון אזולאי: כבוד השרה, אנחנו קצרים בזמן.

ינון אזולאי: אנחנו יודעים על פעילותך ותודה רבה.

ינון אזולאי: אם את רוצה משפט סיום, אז אני אודה.

אורית פרקש הכהן: רק רציתי לומר שאנחנו יושבים בעניין הזה כדי לסדר את טבלת האבסורד הזאת.

אורית פרקש הכהן: יש הבנה מלאה של משרד התיירות וגם הנושא הזה על הפרק.

אורית פרקש הכהן: אני אשמח מאוד לקבל את תמיכתכם החשובה.

אורית פרקש הכהן: כל דבר שמייצרים איזו זרימה ומשחררים פקקים בכלכלה בתקופה הזאת חשוב לענף התיירות וגם לעשרות אלפי עובדים במדינת ישראל שייהנו מהדבר הזה ומהשחרור של הפוטנציאל לעוד עבודות בענף החשוב הזה.

ינון אזולאי: תודה רבה לכבוד השרה.

ינון אזולאי: מישהו רוצה להתייחס?

ינון אזולאי: ד"ר אופיר מילר, חבר התאחדות האטרקציות בישראל, נמצא בזום?

ינון אזולאי: לא נמצא.

ינון אזולאי: רוי רז.

רוי רז: בוקר טוב.

רוי רז: אני מייצגת את התאחדות האטרקציות.

רוי רז: תודה רבה על זכות הדיבור.

רוי רז: שוב יש חוסר הבנה בנושא החשיבות של האטרקציות למוצר התיירותי.

רוי רז: האפליה הזאת ממשיכה גם בהגדרה שבעצם 10 שנים לא הושקע על-ידי החוק לעידוד השקעות הון להקמת אטרקציות.

רוי רז: פנינו למשרד התיירות לא מעט בנושא הזה.

רוי רז: בשנה שעברה, ב-2019 התקיימה ישיבה במשרד התיירות בנושא הזה.

רוי רז: הובטח לנו שב-2020, לנוכח העניין שכבר הוגשו התוכניות לא נהיה כלולים, אבל ב-2021 האטרקציות כן ייכנסו לתוך המשבצת הזאת.

רוי רז: מי שאומר שהקמת של אטרקציות היא קטנה ולא משמעותית בסכום לא מבין מה זה להקים אטרקציות ולא מבין את החשיבות היום של קבלת ההחלטה לאן לנסוע ומה עושים, כשבראש ובראשונה זה מה יש לעשות.

רוי רז: אז לא לתמוך בנושא של אטרקציות שרובן ממוקמים באזורים הפריפריאליים, לא מבינים את המשמעות של הדבר הזה.

רוי רז: מישהו יודע כמה עולה להקים רכבל היום?

רוי רז: מדובר בעשרות מיליונים.

רוי רז: לא פחות מאשר בתי מלון.

רוי רז: אני קוראת פה לשרה, שפתחה לנו דלת בשבועיים האחרונים ומטפלת בנושאים שלנו, לקחת גם את הנושא הזה ולטפל בו לצד בתי המלון.

רוי רז: לא להניח לאפליה הזאת להמשיך.

ינון אזולאי: תודה רבה.

ינון אזולאי: אני אצטרף לדברייך בדבר אחד.

ינון אזולאי: דיברת על רכבת.

ינון אזולאי: אנחנו יודעים שהרכבת של מנרה בגלל תיקון שעולה עשרות מיליונים.

ינון אזולאי: ביררתי את זה.

ינון אזולאי: זאת אטרקציה שכל עם ישראל אוהב להגיע לשם.

ינון אזולאי: הייתי אומר שאפילו חייבים לעזור להם בסיוע מיוחד, אבל זה לנושא אחר.

ינון אזולאי: הייתי מבקש את ההתייחסות של משרד התיירות.

שרון מאיר: אני אשמח להגיב.

שרון מאיר: כשאנחנו מדברים על אטרקציות, אנחנו מדברים על אטרקציות במושגים אחרים.

שרון מאיר: כשאנחנו מדברים על רכבל זה יוצא בהחלטת ממשלה, כשאנחנו מתקצבים את זה באמצעות הצת"פ שזה צוות פיתוח תיירותי.

ינון אזולאי: היא לקחה את הרכבת כדוגמה.

שרון מאיר: אני אתן לך כדוגמה את הרכבת שמתכוונים להקים בירושלים.

שרון מאיר: אנחנו כן תקצבנו את זה ב-200 מיליון שקלים וזה נמצא במסגרת הצת"פ ולא במסגרת חוק עידוד.

ינון אזולאי: ומה עם שאר האטרקציות מעבר לרכבת?

שרון מאיר: משנת 2011 לא יצאנו בנוהל אטרקציות.

שלומית ארליך: היא הזכירה בעצם התייחסות לשנת 2021.

שלומית ארליך: יש איזו כוונה לעשות משהו בשנת 2021?

שרון מאיר: כשמדובר באטרקציות גדולות, בדרך-כלל מתקצבים אותן באמצעות החלטת ממשלה ולא באמצעות מנהלת השקעות לתיירות.

ינון אזולאי: ובשוטף?

שרון מאיר: בשוטף זה אטרקציות קטנות ואת הכסף העיקרי אנחנו מנתבים לבתי מלון.

ינון אזולאי: יש לכם מענה בתקופה הזאת של הקורונה שגם הם נפגעים?

ינון אזולאי: ראיתי שבדברי הצו מתייחסים לתקופת הקורונה וגם השרה התייחסה לכך שהיו מלונות סגורים.

ינון אזולאי: אנחנו יודעים גם איזו מכה האטרקציות חטפו.

ינון אזולאי: יש לכם איזה מענה לזה?

שרון מאיר: כשאנחנו מדברים על חוק עידוד, אנחנו מדברים על תקצוב לפי חוק.

שרון מאיר: כשאנחנו מדברים על סיוע, זה סיוע שהוא מעבר לחוק.

שרון מאיר: זה תקצובים אחרים וזה יוצא בנהלים אחרים.

ינון אזולאי: כי כן התייחסתם לנושא הזה.

שרון מאיר: אנחנו יוצאים בנהלים אחרים כשיש צורך.

שרון מאיר: יש נוהל מקביל שעכשיו פורסם - -

ינון אזולאי: צריך לצאת נוהל לאטרקציות?

שרון מאיר: - - סיוע לבתי מלון בהיקף של 300 מיליון שקלים.

ינון אזולאי: וסיוע לאטרקציות?

שרון מאיר: לכל העסקים התיירותיים בלי הבחנה.

ינון אזולאי: זאת אמירה חשובה, שאתם מסתכלים על האטרקציות כחלק חשוב.

ינון אזולאי: כשכל אחד מאיתנו יוצא לבלות אנחנו בודקים מה יש מסביב כי המלון לא תמיד נותן לנו את המענה.

ינון אזולאי: אל תשכחו שיש את ענף הצימרים שמסביב כולם מגיעים ויוצאים משם.

שרון מאיר: צימרים זה גם לא חלק מחוק עידוד.

ינון אזולאי: לא, אני מדבר על לצאת משם לאטרקציות כי אדם בוחר את הצימר ובודק מה יש מסביב כי לא תמיד הצימר נותן לו מענה.

שרון מאיר: לכן המפה מדברת על פריפריה ולא על מרכז.

ינון אזולאי: נועם דן מאגף תקציבים.

ינון אזולאי: לא נמצא.

ינון אזולאי: הילה דוידוביץ ממשרד המשפטים, יש התייחסות?

הילה דוידוביץ: לא, אין לנו מה להגיד.

ינון אזולאי: פעם ראשונה שאני שומע את המשפט הזה אבל זה בסדר.

ינון אזולאי: אפשר להתחיל בהקראה.

שרון מאיר: "צו עידוד השקעות הון, קביעת תחומי אזורים מיוחדים לענייני מפעלי תיירות, התשפ"א-2020.

שרון מאיר: בתוקף סמכותנו לפי סעיף 40 ד(ד) לחוק עידוד השקעות הון, התשי"ט-1959 (להלן – החוק) ובאישור ועדת הכספים של הכנסת אנו מצווים לאמור.

שרון מאיר: הגדרות:

שרון מאיר: "אטרקציה" – כהגדרתה בסעיף 40א לחוק.

שלומית ארליך: סעיף 40א לחוק, הכוונה למיזם תיירותי ייחודי שאין לו מתקן תיירותי ללינה שמספק בתמורה פעילויות נופש, תרבות או פנאי ומהווה מוקד משיכה תיירותי באזור שבו הוא ממוקם.

שרון מאיר: "מתקן תיירותי ללינה" – כהגדרתו בסעיף 18א(א) לחוק".

שלומית ארליך: "מבנה הכולל 11 חדרים או יותר המספק בתמורה שירותי לינה לאורחים עוברים ושבים ולפרקי זמן קצובים וכן שירותים נלווים ובכלל זה שירותי הסעדה, בילוי ופנאי".

שרון מאיר: "אזור פיתוח א' של מתקן תיירותי ללינה

שרון מאיר: אזור פיתוח א' של אטרקציות

שרון מאיר: תחילה ותחולה

ינון אזולאי: נעבור להצבעה על הצו כפי שהוקרא בוועדה.

ינון אזולאי: מי בעד?

ינון אזולאי: הצו אושר כפי שהוקרא בוועדה.

ינון אזולאי: אושר פה אחד תרתי משמע.

ינון אזולאי: הישיבה נעולה.